Vopell-Typen og den anden Mercator-Type. 287 
Skrælinger. En Afskrift heraf eller en eller anden Meddelelse fra 
Walkendorf kunde jo tænkes at være naaet til de fransk-belgiske 
Kartografer. Betegnelsen „vulgo Skrelinger“ om Pigmæerne længst 
mod Nord var ialtfald naaet sydpaa, ca.20 Aar for Mercator og Des- 
liens gengav Navnet i 1541. 
Faa Aar efter at Mercator graverede Gemma Frisius’ 
Globe, og tre Aar efter at han kopierede den paa sit 
første Verdenskort, har han altsaa ændret Typen efter 
Olaus Magnus’ carta marina, erstattet den antagne Nord- 
vestpassage med hans Nordøstpassage, og gjort Polar- 
kontinentet landfast med Nordamerika i Stedet for med 
Nordevropa. Samtidig har han paa Grundlag af Søkort 
(maaske franske, maaske portugisiske) ændret den 
grønlandske Halvø, opfattet den som Labrador og begræn- 
set Grønland til B-Type-Kysten paa Polarkontinentet 
nord for Island. Foruden et forsprængt Navn fra den 
gamle Verdens Nordkyst (Solotobab) har han paa denne 
grønlandske Kyst efter ukendt Kilde (muligvis Erik Wal- 
kendorfs Finmarkens Beskrivelse) tilsat det nordiske 
Navn for Eskimoerne: Skr&linger, som efter Navnet 
Hvitserk var det første gammelnordiske Navn, der 
naaede frem paa Kortene. 
Efter at vi nu har udskilt denne anden Mercator-Type som en 
særlig Form for Kombinationerne af Francois de Malines’, Gemma 
Frisius’ og Olaus Magnus’ Nordensfremstillinger, vender vi os atter 
til den paa Nancy-Globen (Fig. 50) forekommende Kombination og. 
spørger om, hvem der har skabt den, og naar den er blevet til? 
Vil man hævde, at den er et Trin paa Vejen fra Mercators første 
Type (1537—38) til hans anden Type (1541), maa man antage, at 
den er blevet til i Aaret 1540. Foruden Seb. Munsters Kort (se 
S. 247) kender vi fra dette Aar kun det tabte Verdenskort af Gemma 
Frisius, som havde været forelagt Kejseren og var tilegnet ham (sl. 
S.249). Er maaske dette Verdenskort fra 1540 Prototypen for Nancy- 
Globen ? 
At der er en meget nær Forbindelse mellem Gemma Frisius- 
Mercators Polarkontinent (specielt Grønland) og Nancy-Globens Pro- 
1 „Jtem Findmarkia a tracio vel circio habet gentem illam breui et pusilla statura, 
scilicet unius et dimidii cubiti vulgo Skrælinger appellatam...“. Sl. KARLSSON 
& STORM, I. с. 5. 12—13 & 20—21. Ogsaa Storm og Karlsson, der dog kun kendte 
Navnet paa Mercators senere Kort (1554 og 1569), er i Tvivl om, hvorfra Mer- 
cator har Navnet. 
